परेड कर खेल भावना की शपथ ली
भास्कर संवाददाता | नसरुल्लागंज
राय साहब भंवर सिंह पब्लिक स्कूल में गुरुवार को वार्षिक खेल उत्सव का आयोजन किया गया। कार्यक्रम का शुभारंभ मुख्य अतिथि पूर्व निगम अध्यक्ष गुरुप्रसाद शर्मा व राजेंद्र सिंह राजपूत ने ध्वजारोहण व घोषणा कर किया। इसके बाद मीट का शुभारंभ संस्था के संस्थापक कुंवर इंद्रजीत सिंह भाटी व अतिथियों ने मां सरस्वती के समक्ष दीप प्रज्जवलित व वंदना के साथ की।
इसके बाद अतिथियों ने परेड का निरीक्षण किया। इसमें बच्चों ने आपसी सहयोग और खेल भावना से प्रदर्शन की शपथ ली। इसके बाद टैगोर और जवाहर सदन के विद्यार्थियों के दल ने मार्चपास्ट किया। अतिथियों ने मास्टर अक्षत अग्रवाल, रिषिता राजपूत व खेल मंत्री अभिषेक जोशी की मशाल जलाई जिसे खेल प्रागंण में स्थापित किया गया।
खेलों का प्रदर्शन
इस दौरान बच्चों ने रस्साकशी, बाधादौड़, 100 मीटर दौड़, रिले रेस आदि खेलों का प्रदर्शन किया। इन्हें अतिथियों ने प्रमाण पत्र व मेडल प्रदान किया। प्रतियोगिता में सर्वश्रेष्ठ सदन का पुरस्कार टैगोर सदन, सर्वश्रेष्ठ विद्यार्थी का पुरस्कार मास्टर गौतम गुप्ता, सर्वश्रेष्ठ मार्चपास्ट का अवार्ड टैगोर सदन के बालक दल ने प्राप्त किया। इसके बाद विद्यार्थियों ने कराटे, सांस्कृतिक कार्यक्रम, प्रायमरी के बच्चों ने नृत्य की आकर्षक प्रस्तुति दी। इस मौके पर अतिथियों ने बच्चों को खेल के साथ-साथ शिक्षा में भी उत्कृष्ट प्रदर्शन की प्रेरणा दी।
वार्षिकोत्सव
hin_Deva mar_Deva hin_Deva hin_Deva hin_Deva hin_Deva hin_Deva